**ANALIZA REZULTATA NASTAVE NA DALJINU**

**- RODITELJI 6. RAZREDA-**

1. **Pozitivne strane nastave na daljinu iz kuta roditelja**

* Djeca imaju više vremena i prostora za izvršenje domaćih zadaća i učenja.
* Brzinsko upoznavanje alata za učenje
* Obzirom na novonastalu situaciju mogućnost praćenja nastavnog programa.
* Učenici su se uspjeli snaći i za sada im odlično ide.
* Djeca se uče snalaženju i odgovornosti. Uče kako učiti.
* Svi si stvarno daju truda sa strane učitelja da pomognu učenicima.
* Mogućnost kontaktiranja nastavnika.
* Aktivno sudjelovanje putem chata učitelja i učenika.
* Pozitivno je to što djeca biraju predmet koji će prvo rješavati. Samostalno si organiziraju vrijeme za učenje.
* Nema zaostatka sa gradivom.

1. **Negativne strane nastave na daljinu iz kuta roditelja**

* Nama otežava to što nam je preko mobitela teško izvesti neke zadatke.
* Otežavajući faktori! Internet! Nemamo ga pa se snalazimo na sve načine! Loša internetska veza, nemaju svi učenici jednaku opremu i mogućnosti.
* Učenik ne može sve odraditi ako ima samo mobitel, ne može se kvalitetno odraditi nastava samo IKT alatom bez direktne komunikacije u razredu. Na nastavu se na kraju potroši više vremena nego u normalnim okolnostima.
* Nedostaje individualnog pristupa učenju.
* Neki predmeti zahtijevaju objašnjenje npr.matematika, strani jezik
* Moje dijete misli da je na praznicima. Ovaj način rada ne smatra školovanjem.
* Mislim da uz predavanje bolje shvate gradivo.
* Rokovi za predaju nastavnog sadržaja i zadaće.
* Rješavanje testova, koji smatram ne mogu biti korektni kao oni odrađeni u školi.
* Losa komunikacija.
* Mislim da nikakva nastava na daljinu ne može zamijeniti nastavi u predavanje u razredu.
* Zahtijevanje nastavnika da djeca uvijek budu dostupna u vrijeme njihovog sata. To ponekad u dopodnevnim satima "zagušuje" virtualni prostor. Učitelji trebaju biti umjereni u slanju zadataka, u početku poneki nastavnici su izgubili kompas.
* Previše vremena pred kompjuterom.

1. **Da li će učenik dobiti dovoljno znanja nastavom na daljinu? Obrazloženje odgovora!**

N=26/ 19-Ne, 3-DA 4 Ne znam

**NE**

* "Učenici nisu shvatili ozbiljnost situacije, a i ne može im online putem biti dostupno jednako znanje kao što bi bilo u učionici.
* Zato šta više uče u školi nego kod kuće. Većinu toga djeca sama ili uz pomoć moraju raditi, katkad iz nekih predmeta više nego prije.
* Bojim se da li su svladali svo gradivo.
* NE jer smatramo da se nije dovoljno objasnio pojedini postupak . Iz nekih predmeta nema objašnjenja i djeca teško rješavaju zadaće.
* Zato što im nedostaje objašnjenje novog gradiva.
* Nije isto biti na nastavi u školi i biti i raditi nastavu kod kuće! Previše je opušten , bolje sluša i skoncentriran je na nastavi u školi nego ovako. Ovako samo nize slabije ocjene i srozava si prosjek ocjena!
* Gradivo nije razrađeno i objašnjeno u cijelosti.
* Velikim dijelom su učenici prepušteni sami sebi te ne mogu obraditi količinu gradiva koju bi obradili u normalnim uvjetima u školi. Smanjeno gradivo mogu donekle obraditi, ali to je upravo to – smanjeno gradivo i samo po sebi nedovoljno. Djeca još nisu dovoljno savladala rad na računalu kako bi nastava tekla bez poteškoća, a svaka poteškoća ih koči.
* U ovakvom obliku nastave samo se rješavaju zadaci i kvizovi, bez objašnjavanja kako doći do rješenja nekog zadatka
* Nekada nedovoljno objasne zadatak
* Nemoguće je na taj način objasniti učenicima sve sto je potrebno

**DA**

* Mislim da će dobiti dovoljno znanja ako se potrude i djeca i učitelji. Svatko za sebe mora preuzeti odgovornost.
* Mislim da hoće, jer su shvatili ozbiljnost situacije.
* Uz veliki angažman roditelja, inače ne.
* Moje dijete je u poziciji da mu mogu pomoći kad zatreba jer radim od kuće i imam dovoljno znanja da mu mogu pomoći. Osim toga, učitelji se jako trude da savladaju gotovo svo gradivo koje su planirali kurikulumom.
* Učitelji šalju dovoljno materijala za svaki predmet, poneki se javljaju video pozivom, pitaju djecu i djeci objašnjavaju gradivo kao i na nastavi školi.
* Kroz veliku aktivnost učitelja i rada učenika savladati će se bez problema gradivo naravno uz kontrolu roditelja djeteta da se ne popusti u učenju i aktivnosti u školi na daljinu.
* Ova situacija je pokazala da moderne tehnologije omogućavaju rad na daljinu. On se u budućnosti može prakticirati u redovnoj nastavi. To bi omogućilo znatne uštede na brojnim poljima tako i u prosvijeti. Naravno, to ne smije trajati predugo. Naučeno se mora iskomunicirati s učiteljima i ostatkom djece. Ne smije se izgubiti faktor socijalizacije .

1. **Jete li spoznali koliko ima vaše dijete razvijene radne navike?**

**25 -Da**

* Ima razvijene radne navike, ali situacija s nastavom na daljinu, pisanjem ispita i zadaća je izuzetno stresna za moje dijete.
* Prati nastavi i samostalno organizira vrijeme učenja.
* Više sada piše nastavni sadržaj i zadaće.
* Puno razgovaram sa svojim djetetom i znam koliko može.
* Načinom na koje si planira vrijeme izvršavanja zadataka i pravljenje bilježaka dokaz su mi da su radne navike razvijene.
* Nismo ni svjesni koje imaju sposobnosti.
* Lijen je
* Nedostatak radnih navika.
* Nije bas raspoložen na vrijeme obavljati zadatke
* Moje dijete i dalje treba poticaj da bi svoje zadatke korektno izvršila.
* "Bolje sam spoznao. Već neko vrijeme (više godina) me muči činjenica da dijete nema dovoljno razvijene radne navike – pogotovo samostalne. Dio odgovornosti je sigurno i na nama roditeljima, ali dijete do sada nije naučilo kako se uči – a to je ipak osnovna zadaća škole. Meni je to kroz godine njenog školovanja bilo čudno, ali su svi moji upiti o tome kako dijete napreduje bili odgovoreni s: ma ona je jako dobra. I ocjene su to pokazivale. Mislim da je sve bilo 5.0 do sad.
* Sada, kad ja nadzirem proces učenja vidim da joj to jako fali. Ona jako puno toga očito pokupi na nastavi – koje sada u principu nema – tako da joj je ostalo osloniti se na samu sebe i svoje nerazvijene sposobnosti. I naravno na nas roditelje koji za to nismo niti osposobljeni, a zapravo niti nemamo dovoljno vremena da se u potpunosti posvetimo predavanju svih predmeta."
* Potvrdilo se da u predmetima koji ga zanimaju bez problema se koncentrira i rješava bez asistencije a u ostalima pokazuje brzopletost sto dovodi do pogrešaka

1 NE

.

1. **Smatrate li da imate podršku razrednice! Obrazloženje!**

26-DA

* Dostupna je za sva naša pitanja.
* Kad postoji problem pitamo i odgovori su brzi i jasni.
* Podrška je dobra, ali ne mijenja situaciju
* Razrednica je spremna u svakom trenutku na suradnju. Možemo ju kontaktirati vezano za bilo koji problem i pravovremeno nas obavještava o svim novostima nastave na daljinu.
* S razrednicom dobro komuniciramo i čini mi se da smo na neke stvari već mogli utjecati – čini se da su se primjedbe izrečene preko nje u prvom tjednu nastave na daljinu uzele u obzir. Ono što nedostaje je neka vrsta „otvorenog foruma“ roditelja, razrednice i predmetnih nastavnika. Razrednicu smo osobno vidjeli tek jednom nakratko.
* Učitelj je dosta aktivan u kontroli učenika i pravodobno upozorava učenike u zaostajanju sa zadaćama i neaktivnosti u školi.

1. **Podrška učitelja ?**

15- da

3- ne znam

4- NE

**DA**

* Učitelji svaki svoj predmet odradi kako može. I za dodatno pitanje uvijek su tu.
* Učitelji se trude i potiču.
* Smatram da su predmetni učitelji angažirani za rad sa svakim učenikom kao pojedincem.
* Većina ih je pristupačna i ima razumijevanja za ove specifične uvjete.
* Uvijek su na raspolaganju
* Podrška je dobra, ali nije dovoljna da bi dijete usavršilo novo gradivo
* Svi učitelji aktivno sudjeluju u on line školi, dostupni su učenicima za bilo kakvu pomoć i pitanja.
* Komunikacija između učitelja i djece na chat-u funkcionira.

**NE**

* .. Nema komunikacije
* Ovisi od učitelja do učitelja

**NE ZNAM**

* Više niti sama ne znam što je ispravno, a što ne.
* Općenito fali komunikacije. Kao što sam već gore naveo, nema dovoljno komunikacije s djecom, a komunikacija s roditeljima je nepostojeća. Ne vidim način na koji trenutno možemo smisleno reagirati na neke stvari koje se (vjerujem često i jednostavno nepažnjom) dogode. Npr. neki dan, na ispitu je u ispitnom pitanju bila postavljena greška, pa je i odgovor bio "krivi". Morao sam nagovarati dijete da reagira, na što je nastavnica odgovorila da je dijete krivo odgovorilo i nakon toga je to ostalo visit u zraku jer dijete više nije htjelo dalje inzistirati, a ja direktni kanal komunikacije nemam - nije utjecalo na ocjenu, ali je upisano u dnevnik. Ostaje nam samo da se živciramo. Također, na kritike treba reagirati odraslo, a ne da djeca ispaštaju ako mi roditelji imamo neku kritiku (što se je također već događalo).
* U nekima da dok u nekima se nastava svodi na "otvorite radnu bilježnicu str. 1 i riješite zadatak, imate rok do sutra"

**10 . Da li bi što dodali?**

* Da profesori budi blagi prema djeci i ocjenjivanju.
* Da se sta prije vratimo u normalu.
* Jedno novo iskustvo za učenike, nastavnike i roditelje, ujedno i razvoj informatičke pismenosti učenika...
* Mislim da ćemo tek sljedeće školske godine vidjeti koliko znanja su stekli online učenjem.
* "Ponekad mislim da smo mi roditelj ,a i djeca preopterećeni sa nastalom situacijom.
* Nadam se da će se ovo što prije završiti "
* "Mogućnost rješavanja ispita duže od 25 minuta koji iziskuju više vremena a nisu blic ispiti.
* Pokušajte razmišljati u budućnosti da za gorske ili otočne krajeve, škole kojima gravitiraju djeca putnici jednom godišnje omogućite dodatnu relaksaciju ovakvim radom na daljinu.